armvectores/hy_wikipedia_2023 huggingface dataset:
Հնէաաշխարհագրություն

Հնէաաշխարհագրություն, հնաշխարհագրություն, պատմական երկրագիտություն, ֆիզիկաաշխարհագրական գիտության ուղղություն։ Ուսումնասիրում է ժամանակակից
միասնական աշխարհագրական թաղանթի և լանդշաֆտների զարգացման պատմության օրինաչափությունները։ Երկրագնդի այժմյան աշխարհագրական միջավայրում ամենից լավ պահպանվել են անթրոպոգենի հետքերը (սառցապատումներ, հրաբխականություն և այլն)։ Այդ դարաշրջանի հնէաաշխարհագրությանն առավել զարգացած է և ունի կարևոր նշանակություն։ Հնէաաշխարհագրությունը միաժամանակ երկրաբանական գիտություն է, հանդիսանում է պատմական երկրաբանության մասը և ուսումնասիրում է երկրի մակերևույթի ֆիզիկաաշխարհագրական պայմանները։ Պատմաերկրաբանական տեսանկյունից հնէաաշխարհագրությունը ուսումնասիրում է այն երևույթները, որոնք անմիջականորեն արտահայտվում են երկրաբանական տարեգրության մեջ։ Հնէաաշխարհագրությունը կապված է ֆիզիկաաշխարհագրական
և երկրաբանական գիտությունների, ինչպես նաև ֆիզիկայի, քիմիայի, մաթեմատիկայի, կենսաբանության և այլ գիտությունների հետ, որոնց վրա հենվելով մշակել է ուսումնասիրությունների իր մեթոդները՝ ժամանակի և ջերմաստիճանների իզոտոպային որոշման, հնէամագնիսական, փոշեհատիկային վերլուծության, մատրիցաների, ինչպես նաև հնէալիթոլոգիական և հնէակենսաբանական մի շարք մեթոդներ։ 
Հնէաաշխարհագրությունը ձևավորվել է 19-րդ դարի կեսերին։ Հնէաաշխարհագրության զարգացման գործում մեծ ներդրում ունեն Ա. Պ. Կարպինսկին, Ա. Պ. Կրոպոտկինը, Ս. Ա. Գրիգորևը, Ն. Մ. Ստրախովը, Դ. Վ. Նալիվկինը, Լ. Բ. Ոուխինը, Բ. Պ. Ժիժչենկոն, Կ. Կ. Մարկովը և ուրիշներ։ Հայաստանում ուսումնասիրված են հնէաաշխարհագրության առանձին հարցեր (սառցապատումներ, հրաբխականություն և այլն), կան նախնական հնէաաշխարհագրական ամփոփումներ և առանձին հենակայանային կարվածքների ուսումնասիրություններ։
Թինմութ

Թինմութ (անգլ.՝ Teignmouth), փոքր քաղաք է Անգլիայի Դևոն կոմսությունում 14,4 հազար բնակչությամբ։ 13-րդ դարից քաղաքում գործում է նավահանգիստ։ Թինմութը հայտնի է որպես աշխարհահռչակ Muse ռոք-խմբի հայրենիքը։
Ֆեմինիստական էքզիստենցիալիզմ

Ֆեմինիզմը շարժումների ընդհանրություն է, որի նպատակն է կանանց համար սահմանել, հաստատել և պաշտպանել  հավասար քաղաքական, տնտեսական և սոցիալական իրավունքներ:  Էկզիստենցիալիզմը փիլիսոփայական և մշակութային շարժում է, որը ենթադրում է, որ փիլիսոփայական մտածողության ելակետը պետք է լինի անհատը և անհատական փորձառությունը, որ բարոյական մտածողությունը և գիտական մտածողությունը միասին բավարար չեն մարդկային գոյությունը հասկանալու համար․ հետևաբար, մարդկային գոյությունը հասկանալու համար՝ անհրաժեշտ են աուտենտիկության նորմով ղեկավարվող այլ կատեգորիաներ։ Աուտենտիկությունը էքզիստենցիալիզմի համատեքստում մեր գոյության պատասխանատվության ճանաչումն է։ Այս փիլիսոփայությունը վերլուծում է անհատի և իրերի կամ այլ մարդու միջև առկա փոխհարաբերությունները, ինչպես են դրանք սահմանափակում կամ պայմանավորում ընտրությունը։
Էկզիստենցիալիստ ֆեմինիստները կարևորում են այնպիսի հասկացություններ, ինչպիսիք են ազատությունը, միջանձնային հարաբերությունները և մարդու մարմնով գոյություն ունենալու փորձառությունը։ Նրանք արժեվորում են արմատական փոփոխության ունակությունը, բայց ընդունում են, որ ինքնախաբեությունը և փոփոխության հնարավորության պատճառով առաջացած տագնապը, կարող են սահմանափակել այն: Շատերն են զբաղվել կանանց ինքնորոշումը սահմանափակող ու սոցիալապես պարտադրված գենդերային դերերի և մշակութային կառույցների բացահայտմամբ, ինչպես նաև քննադատել պոստստրկուտուրալիստ ֆեմինիստներին, որոնք ժխտում են կնոջ անհատականությանը ներհատուկ ազատությունը:  Կինը մատնանշում է էքզիստենցիալիզմի հիմնադրույթները, երբ ընտրություն է կատարում իր կյանքի ձևի վերաբերյալ և տառապում՝ ազատության, մեկուսացման կամ անհարմարավետության հետ կապված անհանգստությամբ, բայց միևնույն է, մնում է ազատ: Քեյթ Շոպենի, Դորիս Լեսինգի, Ջոան Դիդոնի, Մարգարետ Աթվուդի և Մարգարետ Դրաբլիի վեպերը պատմում են այդպիսի էքզիստենցիալ հերոսուհիների մասին:


== Հայտնի էքզիստենցիալիստ ֆեմինիստներ ==
Սիմոնա դե Բովուարը ճանաչված էքզիստենցիալիստ էր և ֆեմինիզմի երկրորդ ալիքի հիմնադիրներից մեկը:  Դե Բեվուարը ուսումնասիրել է կանանց ենթակայության դերը իր «Երկրորդ սեռը» գրքում, որը ոմանք համարում են դե Բովուարի էքզիստենցիալ էթիկայի գլխավոր գործը։ Այս գիրքն է ներառում Բովուարի հայտնի տողը՝ «Կին չեն ծնվում, կին դառնում են», ներկայացնելով այն, ինչն հետագայում անվանվել է սեռի և գենդերի տարբերակումը:
Ժան Պոլ Սարտրը ֆրանսիացի փիլիսոփա էր, էքզիստենցիալիստ և ֆենոմենոլոգ, որը մեծ ներդրում է ունեցել էքզիստենցիալ ֆեմինիզմում, օրինակ՝ «Էքզիստենցիալ հոգեվերլուծություն» աշխատության միջոցով:  Այս աշխատության մեջ Սարտրը պնդում է, որ անհատը համընդհանուր սխեմաների հատումն է՝ մերժելով մաքուր անհատի գաղափարը:
Մորիս Մերլո Պոնտին ֆրանսիացի մեկ այլ փիլիսոփա էր, որը տարբեր էքզիստենցիալ աշխատություններով ներդրում է ունեցել այս ոլորտում: Շատ տեսաբաններ, ինչպիսիք են Ջուդիթ Բաթլերը, քննադատել են նրա մեթոդները, այդ թվում՝ նրա սեռական գաղափարախոսությունը։


== Ծանոթագրություններ ==


== Լրացուցիչ գրականություն ==
Ջոզեֆ Մահոն: Էկզիստենցիալիզմը, ֆեմինիզմը և Սիմոնա դե Բովուարը: Palgrave Macmillan. 1997 թ.
Վարդանե-Վերինո

Վարդանե-Վերինո (ռուս.՝ Вардане-Верино), գյուղ Ռուսաստանի Դաշնության Կրասնոդարի երկրամասի Մեծ Սոչիի Ադլերի շրջանում, Փոքր Խերոտա գետի ակունքի մոտ։ Գտնվում է Ադլեր շրջկենտրոնից 7 կմ հյուսիս-արևելք, իսկ Սոչիի կենտրոնից` 20 կմ հարավ, ծովի մակարդակից 270 մ բարձրության վրա։


== Բնակչությունը ==
Վարդանե-Վերինո գյուղում բնակվում են հայեր, ռուսներ և հույներ, ովքեր զբաղվում են թեյի մշակությամբ և այգեգործությամբ։ 2010 թվականի տվյալներով այնտեղ ապրում էր 298 մարդ։


== Պատմությունը ==
Գյուղը հիմնադրվել է 1898 թվականին։ Հայերը եկել են Սամսունի շրջակայքի գյուղերից` 1900 թվականին։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կոլեսնիկովկա (գյուղ, Կոբելյակի շրջան)

Անվան այլ կիրառումների համար տե՛ս՝ ԿոլեսնիկովկաԿոլեսնիկովկա (ուկրաիներեն՝ Колісниківка), գյուղ Ուկրաինայի Պոլտավայի մարզի Կոբելյակի շրջանում։
2001 թվականի տվյալներով Կոլեսնիկովկա գյուղում բնակվում էր 147 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մերթեկլի

Մերթեկլի, գյուղ Արևմտյան Հայաստանում, Էրզրումի վիլայեթի Երզնկայի գավառում։ Գտնվում էր Երզնկա քաղաքի մոտակայքում։


== Բնակչություն ==
XX դարի սկզբում ուներ հայ և թուրք բնակչություն։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Բեյրութի մարզ

Բեյրութի մարզ (արաբ․՝ محافظة بيروت‎‎‎‎), մարզի կարգավիճակ ունեցող վարչական միավոր Լիբանանի Հանրապետության արևմուտքում։ Ունի 19,5 կմ² տարածք և 361 400 բնակչություն (2007)։


== Աշխարահգրություն ==
Մարզը գտնվում է երկրի արևմտյան մասում, արևելքում՝ Լեռնային Լիբանանի մարզին։ Իսկ արևմուտքից հյուսից և հարավից շրջապատված է Միջերկրական ծովով, մարզի ընդհանուր տարածքը 19,8 կմ2 է տարածքով ամենափոքր մարզն է Լիբանանում։


== Կրոն ==
Բեյրութի բնակչության մոտ 50% քրիստոնյաներ են, որոնք ապրում են Բեյրութի արվարձաններում հյուսիսում և արևելքում 25% շիա իսլամադավաններ են, ովքեր բնակվում են Լիբանանի հարավում, իսկ մյուս 25% սուննի մուսուլմաններ են, որոնք բնակվում են կենտրոնական և արևմտյան մասում։


== Պատկերասրահ ==

		
		
		


== Տես նաև ==
Լիբանանի վարչական բաժանում


== Ծանոթագրություններ ==
Էրմյունե

Էրմյունե, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Բազմավիբրատորային անտենաներ


== Բազմավիբրատորային անտենա ==
Բազմավիբրատորային անտենայի համակարգը կազմված է հորիզոնական կիսաալիքային վիբրատորներից՝ վրան դասավորված մի քանի հարկանի շարքերով։ Բազմավիբրատորային անտենաները ապահովում են լավ ուղղված ճառագայթում և ընդունում։ Ամեն դեպքում հիմնվում ենք սինֆազ անտենաների վրա, որը բաղկացած է կիսաալիքային լարային վիբրատորների շարքերից։
Մինչ այժմ ուսումնասիրված բազմավիբրատորային անտենաները վերաբերում են սինֆազին։ Նրանցում գտնվող բոլոր վիբրատորները սնվում են փուլում։
Ավելի մեծ շահույթ ստանալու համար օգտագործում են բազմավիբրատորային ալիքներ, որոնք ունեն մի քանի պասիվ վիբրատորներ։ Այդ անտենաները օգտագործվում են մետրային և դեցիմետրային տիրույթում։ Որպես նրանց առավելություն համարվում է համակարգի հասարակ լինելը։
Ուլտրակարճ ալիքների տիրույթում օգտագործվում են տարբեր տեսակի սիմետրիկ և ոչ սիմետրիկ վիբրատորներ, լարման վիբրատորային անտենաներ, տարբեր անտենաներ ուղղորդող մակերեսներով, որոնք նախատեսված են առաջնային ճառագայթման աղբյուրի ուղղորդող գործունեության աճի համար և անհրաժեշտության դեպքում աղբյուրի ալիքի ֆրոնտի փոխարկման համար, որպեսզի տրվի առանձնահատուկ դեր ուղղվածության ձևի բնութագրման համար։
Ուղղորդող մակերեսներով անտենաներին վերաբերում են պարաբոլային ռեֆլեկտորներով, օպտիկական, փողային և դիէլեկտրիկ անտենաները, ինչպես նաև մակերեսային ալիքների անտենաները։


== Բազմավիբրատորային անտենայի ուժեղացման գործակից ==
Բարդ անտենայի ուժեղացումը կազմվում է ուժեղարարներից, որոնք տրվում են գծի տեսքով դասավորված վիբրատորներով և ուժեղացումից, որը ստացվում է մեկը մյուսի վրա դասավորված վիբրատորների հաշվին՝ դասավորված հարկերի տեսքով։
Ուժեղացման գործակցի արժեքները վերաբերում են հարկերի մեջև գոյություն ունեցող տարածությանը (այն հավասար է λ/2) ոչ շատ մեծ տարածության մեջ գտնվող վիբրատորների դեպքում, որոնք դասավորված են մի շարքով։
Ճեղքերի լայնքը մոտավորապես համապատասխանում է վիբրատորների լարերի դիամետրին։ Ուժեղացման գործակիցը տրվում է դեցիբելներով, որը տրվում է միայնակ կիսաալիքային վիբրատորի կողմից։ Անհրաժեշտ է միայն իմանալ հարկերի և կիսաալիքային վիբրատորների քանակը, որոնք դասավորված են մի գծի երկայնքով։ Օրինակ իրարից λ/2 հեռավորության վրա գտնվող 5 հատ ալիքային վիբրատորները ստեղծում են բազմավիբրատորային անտենա, որը կազմված է 5 հարկից (ուղղահայաց շարք)՝ յուրաքանչյուրում երկուական կիսաալիքային վիբրատորով (հորիզոնական շարք)։ Այդ ձողի և սյունի հատման կետում ստանում են բազմավիբրատորային անտենայի անհրաժեշտ ուժեղացման գործակից՝ 9.6դԲ։


== Բազմավիբրատորային անտենաների ճառագայթումը ==
Բազմավիբրատորային անտենաները ճառագայթում են երկու ուղղություններով, որոնք ուղղահայաց են անտենայի մակերեսին։ Ռեֆլեկտորները տեղավորելով վիբրատորից որոշակի հեռավորության վրա, ՈւԴ-ն կարող է դառնալ միակողմանի և նման դեպքում ուժեղացման գործակիցը աճում է միջին առումով մինչև 3դԲ-ով։


== Գրականություն ==
Енохович А.С. Справочник по физике и технике. Учебное пособие для учащихся – М.: Просвещение, 1983. – 255с.
Иванов Б.С. Энциклопедия начинающего радиолюбителя.- М.: 1994.
Белоцерковский Г.Б. Основы радиотехники и антенны. – М.: Совет, радио, 1968. – 432с.
Горский В.А. Техническое творчество юных конструкторов. – М.: ДОСААФ, 1980. – 144с.
Журнал “Радио” №6-8 1997.
Մատենագրութիւնք (3392, Սիմեոն Ջուղայեցի)

Մատենագրութիւնք (3392, Սիմեոն Ջուղայեցի), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3392 թվի տակ։ Ձեռագիրը գրվել է 1657 թվականին` էջմիածնում։ Ստացողը եղել է Սարգիսը։ Գրված է թղթի վրա, որը ունի 16X11,5 չափս։ Ձեռագիրը կազմված է 366 թերթից։ Գրված է միասյուն, նոտրգիրով։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ՝ 71բ, 177բ, 360ա, 364բ։


== Բովանդակություն ==
Քերականութիւն։
Տրամաբանութիւն։
Յաղագս նշանակութեանց բառից տրամաբանականաց։
Մեկնութիւն Պրոկղի։


== Ծանոթագրություններ ==
Դրախտավարդ

Դրախտավարդ (լատ.՝ Hydrangea), հորտենզիա, քարբեկազգիների ընտանիքի բազմամյա բույսերի ցեղ։ Հայրենիքը Ճապոնիան և Չինաստանն է։ Հայտնի է շուրջ 80 տեսակ։ ՀՀ-ում մշակվում է ջերմատնային և սենյակային պայմաններում, հիմնականում՝ դրախտանման ծառանման (H. arborescens), դրախտավարդ խոշորատերև (H. macrophylla), դրախտավարդ հուրանավոր (H. paniculata), դրախտավարդ պարտեզային (H. hortensis) և այլ տեսակներ ու նրանց որոշ սորտեր։


== Նկարագրություն ==
Մշտադալար կամ տերևաթափ թուփ է, հազվադեպ՝ ծառ, բարձրությունը՝ մինչև 3 մ։ Տերևները հակադիր են, պարզ, սրածայր, օվալաձև, երբեմն՝ թաթանման, ատամնաեզր։ Վերին մակերեսը մուգ կանաչ է, ստորինը՝ բաց կանաչ։ Նկատելիորեն աչքի է ընկնում տերևաջղերը, որոնց շնորհիվ տերևները ուռուցիկ են թվում։ Ծաղկաբույլը վահանաձև, հուրանաձև կամ գնդաձև հովանոց է, որի եզրային ծաղիկներն անսեռ են, խոշոր, իսկ կենտրոնինը՝ երկսեռ, մանր։ Աչքի չեն ընկնում պսակաթերթիկները։ Դրանք գտնվում են ծաղկի կենտրոնում, չբացված վիճակում։ Սակայն շատ գեղեցիկ են բաժակաթերթիկները, որոնք բավականին խոշոր են և բազմերանգ, հիմնականում սպիտակ, կարմիր, վարդագույն, կապույտ և այլն։ Թաղարներում մշակվող տեսակների մեծ մասը ծաղկում է վաղ գարնանից մինչև ուշ աշուն։ Պտուղը 4-5-բնանի տուփիկ է։ Սերմերը մանր են, հաճախ՝ թևավոր։ Որոշ տեսակներ դեղաբույսեր են. հուրանավոր բոլոր օրգանները պարունակում են ալկալոիդներ, ածխաջրեր, ֆլավոնիդներ, կումարին, կաուչուկ։ Բնափայտն ամուր է և սպիտակ, օգտագործվում է փայտամշակման արտադրությունում, ինչպես նաև թղթի արտադրության մեջ։


== Ծանոթագրություններ ==


== Արտաքին հղումներ ==
Кострова Е. Гортензии для средней полосы России.
Гортензия приобретает популярность. Hydrangea paniculata для маленьких и больших садов. Перевод статьи Pierre Lombarts. "Eine Pflanze im Aufwind". Garten Praxis №4/2000. На сайте Web Сад.
Гришин А .В. Опыт выращивания гортензии крупнолистной в Подмосковье
Крылова Н. Б. Опыт выращивания гортензии метельчатой (Hydrangea paniculata 'Grandiflora')
Мартикайнен Н. Гортензии в нашем саду Archived 2015-07-22 at the Wayback Machine.. Журнал «Флора Прайс», №6(22), апрель 2003
Гортензия на сайте USDA NRCS (անգլ.)
Շեկ լեռ

Շեկ, Շեխ, Շեյխ, Շըխեվուրդ, Շըխեուրդ, Շըխեուրտ, Շըխյուրդ(ի), Շըխյուրտի, Շիխ, Շիխյուրդի, լեռնագագաթ Հայաստանի Սյունիքի մարզի և Նախիջևանի սահմանագլխին, Զանգեզուրի լեռների հարավային մասում, Լիճք գյուղից 8,5 կմ հարավ-արևմուտք։ Բարձրությունը՝ 3576 մետր։ Սակավ բուսականությամբ և քարքարոտ լեռ է։ Հիշատակում է Ղ. Ալիշանը («Սիսական», էջ 302)


== Ծանոթագրություններ ==
Լալե Քարաբըյըք

Լալե Քարաբըյըք (օգոստոսի 22, 1965(1965-08-22), Բիլեջիք, Թուրքիա), թուրք դասախոս և քաղաքական գործիչ։


== Կենսագրություն ==
Լալե Քարաբըյըքը ծնվել է 1965 թվականին Բիլեջիքում։ 1982 թվականին ավարտել է Էրթուղրուլ Գազիի ավագ դպրոցը, իսկ 1986 թվականին՝ Ուլուդաղի համալսարանը։ 1989 թվականին նա ստացել է Ուլուդաղի համալսարանին կից հասարակական գիտությունների ինստիտուտի մագիստրոսի աստիճան։ 1993 թվականին Քարաբըյըքը ստացել է փիլիսոփայության դոկտորի կոչում։ 1994 թվականից Ուլուդաղի համալսարանում դասավանդել է հաշվապահական և ֆինանսական դասընթացներ։ Հրատարակել է 6 գիրք և 29 հոդված։


=== Անձնական կյանք ===
1982 թվականից ապրում է Բուրսայում։ Ամուսնացած է Նեզիհ Քարաբըյըքի հետ։ Նրանք ունեն մեկ երեխա։
2011 թվականին Քարաբըյըքն առաջադրվել էր Հանրապետական ժողովրդական կուսակցության կողմից Ազգային մեծ ժողովում, սակայն չկարողացավ հավաքել անհրաժեշտ քանակությամբ ձայներ։ 2015 թվականի փետրվարին Լալե Քարաբըյըքը հեռացել է Ուլուդաղի համալսարանից՝ ակտիվ քաղաքականությամբ զբաղվելու համար։ Նույն թվականի հունիսին Բուրսա քաղաքից նա ընտրվեց Մեծ Ազգային ժողովի անդամ։ 2015 թվականի նոյեմբերին վերընտրվել է։


== Ծանոթագրություններ ==
Բելյաևկա (Տարասովսկի շրջան)

Անվան այլ կիրառումների համար տե՛ս՝ Բելյաևկա (այլ կիրառումներ)Բելյաևկա (ռուս.՝ Беляевка), գյուղ Ռուսաստանի Ռոստովի մարզի Տարասովսկի շրջանում։ Մտնում է Դյաչկինսկի գյուղական համայնքի կազմի մեջ։
Միջնադարի արվեստ

Միջնադարի արվեստ, Արևմտյան աշխարհի արվեստի պատմության ժամանակաշրջան, որը տևել է մոտ 1000 տարի։ Սովարաբար այդ տերմինով նկարագրում են Եվրոպայի, Միջին Արևելքի և Հյուսիսային Աֆրիկայի արվեստի զարգացումը։ Երկար ժամանակ նրանք, ովքեր իրոք տաղանդավոր էին և ունիեին անհրաժեշտ նկարչական ունակություններ՝ ստեղծում էին որմնակնկարներ և նկարներ։ Այս ստեղծագործական աշխատանքը չէր հանդիսանում հոբբի կամ զվարճանք։ Յուրաքանչյուր նկար կամ որմնանկար ուներ իր պատվիրատուն։ Որպես կանոն, նկարում էին եկեղեցու պատերին, խորանին կամ աղոթքի սենյակներում։

Արվեստաբանները փորձում են միջնադարյան արվեստը դասակարգել ըստ պատմական ժամանակաշրջանների, այնուամենայնիվ, բոլոր այս դասակարգումները պայմանական են։ Հետևյալ պարբերականությունն ընդհանուր առմամբ ընդունվում է․ կելտիկական արվեստ, վաղ քրիստոնեական արվեստ, գաղթի շրջանի արվեստ, բյուզանդական արվեստ, նախահռոմեական արվեստը, ռոմանական արվեստ և գոթիկա։ Յուրաքանչյուր ոճը իր հերրթին առանձնացնում է նոր ժամանակաշրջան։ Բացի դրանից յուրաքանչյուր ազգի և մշակույթի ձևավորման անցումային շրջանն ուներ իր առանձնահատուկ ոճը, օրինակ՝ անգլոսաքսոնական կամ նախասկանդինավյան արվեսստը։
Միջնադարի արվեստն իր ազդեցությունն է ունեցել տարբեր բնագավառներում և ազդել է քանդակագործության, լուսավորված ձեռագրերի, վիրտաժի, խճանկարչության, մետաղի վերամշակման և ուրիշ այլ արդյունաբերությունների զարգացման վրա։
Միջնադարի արվեստը ծագել է Հռոմեական կայսրության գեղարվեստական ժառանգության և վաղ քրիստոնեական եկեղեցու պատկերագրական ավանդույթների միաձուլումից։ Այս տարրերը խառնվում են Հյուսիսային Եվրոպայի «բարբարոսական» արվեստին։

Միջնադարյան արվեստը ազդել է արվեստի հետևյալ տեսակների զարգացման վրա․

Վիտրաժ
Գեղանկարչություն (փորագրություն, սրբապատկեր, ֆրեսկո)
Խեցեգործարան (խեցեգործություն)
Գրքեր (լուսավոր ձեռագիր, վայելչագրություն, ձեռագիր, минускул, մանրանկարչություն, կազմող գիրք)
Մետալուրգիա (մետաղական արվեստ)
Խճանկարչություն
Գերեզմանաքարեր
Մասունք
Քանդակագործություն (փայտե քանդակագործություն, արձան)
Փղոսկր
Ապակե արտադրանք
Столярное ремесло (կահույք)
Նամականիշի պատրաստում
Տեքստիլային գործվածք (ткачество, գորգ, գոբելեն, պիգմենտ, միջնադարյան հագուստ)
Ակնագործություն


== Գրականություն ==
Всеобщая история искусств. Том 2. — М.: Государственное издательство "Искусство", 1960.


== Հղումներ ==
Средневековая музыка
Гнёздовский археологический комплекс


== Տես նաև ==
Արևմտյան արվեստ
Միջնադարյան գրականություն
Միջնադարյան երաժշտություն
Հնագրություն
Ֆեռեյրա Գոմիս

Ֆեռեյրա Գոմիս (պորտ.՝ Ferreira Gomes), մունցիպալիտետ Բրազիլիայում, Ամապա նահանգի կազմում։ Գտնվում է Ամապա մարզի հարավում։ Մտնում է Մակապա գավառի կազմի մեջ։ Բնակչությունը կազմում է 4321 մարդ (2005 թվականի տվյալներով)։ Տարածքը կազմում է 5047 կմ2։


== Պատմություն ==
Քաղաքը հիմնադրվել է 17 դեկտեմբերի 1987 թվականին։


== Վիճակագրություն ==
Մարդկային ներուժի զարգացման ինդեքսը, կազմում է 0,642 (տվյալները՝ ՄԱԿ-ի զարգացման ծրագրի)։


== Աշխարհագրություն ==
Տեղանքի կլիման արևադարձային է։
Զինգինկա

Զինգինկա (ռուս.՝ Зингинка), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Պիժմա գետի ձախ ափում՝ 609 կմ հեռավորության վրա Գետի երկարությունը 14 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկոմու ավազանային շրջանին, գետի ջրատնտեսային տեղամասը Վյատա գետն է, գետի ենթաավազանը Վետկա գետն է։ Գետի գետային ավազանը Կոտելնիչ գետն է՝ մինչև Կամ.

Ջրային օբյեկտի, պետական ջրային գրանցման կոդը - 10010300312111100034891
Հիդրոլոգիական ուսումնասիրությունների կոդը - 111103489
Ավազանի կոդը - 10.01.03.003
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ապրիլի 5

Ապրիլի 5, տարվա 95-րդ (նահանջ տարիներին՝ 96-րդ) օրն է։

Տարվա ավարտին մնում է 270 օր։


== Դեպքեր ==
1081 - Ալեքսիոս Ա Կոմնենոսը թագադրվում է որպես Բյուզանդիայի կայսր
1946՝ տասնմեկ ամսվա օկուպացիայից հետո խորհրդային զորքը հեռանում է դանիական Բորնհոլմ կղզուց
1953 - Երևանում բացվեց Հովհաննես Թումանյանի տուն-թանգարանը


== Ծնունդներ ==
1568 - Ուրբանոս VIII,Հռոմի Պապ 1623 թվականի օգոստոսի 6-ից մինչև 1644 թվականի հուլիսի 29-ը
1588 - Թոմաս Հոբս Thomas Hobbes անգլ. փիլիսոփա (մ. 1679)
1732 - Ժան Օնորե Ֆրագոնար Jean-Honoré Fragonard ֆրանս. նկարիչ (մ. 1806)
1869 - Արշակ Հարությունյան,հայ դերասան, ՀԽՍՀ վաստակավոր արտիստ
1883 - Ուոլտեր Հյուսթոն, կանադա-ամերիկյան դերասան
1900 - Սփենսեր Թրեյսի Spencer Tracy, ամեր. դերասան (մ. 1967)
1908՝
Բեթ Դեյվիս Bette Davis, ամեր. դերասանուհի (մ. 1989)
Հերբերտ ֆոն Կարայան Herbert von Karajan, ավստրիացի կոմպոզիտոր (մ. 1989)
1910 - Օրոնցո Պուլյեզե, իտալացի նախկին ֆուտբոլիստ և մարզիչ
1913 - Ազատ Շերենց, հայ նշանավոր դերասան (մ. 1993)
1924 - Վարազդատ Բագրևանդցի (Հակոբյան), հայ բանաստեղծ, առակագիր, մանկավարժ
1950 - Ագնետա Ֆելտսկուգ, շվեդ երգչուհի, ԱԲԲԱ խմբի անդամ
1973 - Ֆարել Վիլյամս, ամերիկացի երգիչ-երգահան, ռեփեր
1975 - Ջուսի Ջեյ, ռեփեր, երաժշտական պրոդյուսեր, երգահան
1976 - Ֆեռնանդո Մորիենտես, իսպանացի ֆուտբոլիստ,
1984 - Արամ MP3, հայ հեղինակ, կատարող, շոումեն, երգիչ
1988 -Գևորգ Ղազարյան, հայ ֆուտբոլիստ,
1985 - Սերգեյ Խաչատրյան, հայ ջութակահար։


== Մահեր ==
1964 - Դուգլաս Մակարթուր, ամերիկացի ռազմական գործիչ, բանակի գեներալ
1986 - Արմեն Չիլինգարյան,նկարիչ
1993 - Սեպուհ Թումյան, հայ բժիշկ, վնասվածքաբան-օրթոպեդ։
1994 - Կուրտ Քոբեյն, ռոք-երաժիշտ
2008 - Չառլթոն Հեսթոն Charlton Heston, ամերիկացի դերասան (ծն. 1923)


== Տոներ ==
Կորեա՝ Ծառ տնկելու օր
Լոզովատկա (գյուղ, Մալովիսկայի շրջան)

Անվան այլ կիրառումների համար տե՛ս՝ ԼոզովատկաԼոզովատկա (ուկրաիներեն՝ Лозуватка), գյուղ Ուկրաինայի Կիրովոգրադի մարզի Մալովիսկայի շրջանում։
2001 թվականի տվյալներով Լոզովատկա գյուղում բնակվում էր 921 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գագինո (գյուղ, Սերգիևո-Պոսադսկի շրջան)

Անվան այլ կիրառումների համար տե՛ս՝ ԳագինոԳագինո (ռուս.՝ Гагино), գյուղ Ռուսաստանի Մոսկվայի մարզի Սերգիևո-Պոսադսկի շրջանի կազմում։
Բնակչությունը ըստ վերջին գրանցված տվյալների կազմում էր 44 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իտանպիպոկայի գավառ

Իտանպիպոկայի գավառ (պորտ.՝ Microrregião de Itapipoca) գավառ Բրազիլիայում, մտնում է Սեարա նահանգի մեջ։ Մտնում է Ժագուարիբի նահանգի մարզի մեջ։ Բնակչությունը կազմում է 195 221 մարդ 2006 թվականի տվյալով։ Զբաղեցված տարածքը 3718,827  կմ²։ Բնակչության խտությունը 52,5  մարդ/կմ²։


== Վիճակագրություն ==
Համախառն ներքին արտադրանքը կազմել է 369 366 212,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 2 004,25 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,644


== Գավառի կազմ ==
Գավառի կազմի մեջ են մտնում հետևյալ համայնքները.

Ամոնտադա
Տրայրի
Ստանցիյա Սկուրատովո

Ստանցիյա Սկուրատովո (ռուս.՝ Станция Скуратово), քաղաքատիպ ավան Ռուսաստանի Տուլայի մարզի Չերնսկի շրջանի կազմում։
Բնակչությունը 2010 թվականին գրանցված տվյալներով կազմում էր 872 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անգլիայի աշխարհագրություն

Անգլիա ( անգլ.՝ England[ˈɪŋɡlənd]), Մեծ Բրիտանիայի և Հյուսիսային Իռլանդիայի Միացյալ Թագավորությանառավել խոշոր պատմական և վարչական մաս, երկիր (country) նրա կազմում, որն զբաղեցնում է Մեծ Բրիտանիա խոշոր կղզու հարավ-արևելյան մասը։ Հյուսիսում սահմանակից է Շոտլանդիային, արևմուտքում՝ Ուելսին։
Անգլիան ողողվում է Ատլանտյան օվկիանոսի ջրերով, այդ թվում՝ Հյուսիսային և Իռլանդական ծովերի։ Մինչև Եվրոպա նվազագույն հեռավորությունը 34 կմ է։ Ֆրանսիայից երկիրը բաժանում են Լա Մանշ և Պա դե Կալե նեղուցները։ Վերջինիս տակով անցնում է Եվրոթունելը, որը երկաթուղային կապով միացնում է մայրցամաքային Եվրոպան Մեծ Բրիտանիայի հետ։


== Ռելիեֆ ==
Անգլիայի հարավային կեսը իրենից ներկայացնում է հարթավայրեր՝ առանձնացված լեռներով և բարձունքներով, դեպի հյուսիս տեղանքը դառնում է ավելի լեռնային։ Հյուսիսային Անգլիայում են գտնվում շուրջ 350 կմ երկարությամբ Պենինյան լեռները, որոնք բաժանում են Հյուսիսարևմտյան Անգլիան Յորքշիրից և հյուսիս-արևելքից, որոնք նաև անվանում են Անգլիայի «լեռնաշղթա»։ Անգլիայի ամենաբարձր կետը Սքոֆել-Պայկ լեռն է, որն ունի 978 մետր բարձրություն։ Արևելյան մասում գտնվում է ցածրադիր ճահճային տեղանքը, որը հիմնականում չորացվել է գյուղատնտեսական օգտագործման համար։


== Տես նաև ==
Միացյալ Թագավորության աշխարհագրություն


== Ծանոթագրություններ ==


== Գրականություն ==
Л. Е. Кертман География, история и культура Англии. — 2-е издание, перераб. — Москва: Высшая школа, 1979. — 384 с. — 25 000 экз.
Վիզիգա

Վիզիգա (նաև վյազիգա), սննդի մեջ օգտագործվող քորդա, որ ստացվում է թառափներից։ Թառափների քորդան պահպանվում է նրանց ամբողջ կյանքի ընթացքում բավականին խիտ պղպջակա-բջջային հյուսվածքից անընդհատ լարի տեսքով, որ պատված է շարակցական հյուսվածքի շերտով (կմախքի շերտ) և դրանում պարփակված կռճիկային մասնիկներով։


== Ստացում ==
Ձկների շերտատման ժամանակ նրանց կռճիկային ողնաշարի մեջ (կմախքային շերտում) փոքր կտրվածք է արվում, որտեղից քորդան դուրս է քաշվում է որպես ամբողջական երկար ժապավեն։ Այն լվանալուց հետո անջատվում է արտաքին փափուկ աճառաթիթեղային շերտը (քորդայի կեղևը), որը սննդի համար պիտանի չէ, ապա ամուր սեղմում են քորդան տակառի եզրերին, որի մեջ այն լվացել են։ Այնուհետև այդ ժապավենները չորացվում են աշտարակների տեսքով հատուկ շենքերում, որոնցից որոնց պատերը կազմված են ն նեղ տախտակներից, որոնց միջև ընկած թողնված են մոտ երկու դյույմ լայնությամբ բացվածքներ, որպեսզի քամին չորացնի վիզիգաները։ Չորանալուց հետո այդ ժապավենները վաճառքի էին հանվում 12-ական կտոր բելուգայի և 20-ական կտոր թառափի, լոքոյի և սևրյուգայի վիզիգաների փնջերով։
Վիզիգան ջրի մեջ եռալիս բավական ուռչում է, և այդ ձևով, մանր կտրատած, օգտագործվում է քյուլեբյակի պատրաստման ժամանակ առանձին կամ որոշ այլ ձկների հետ միասին։ Այս կիրառություններ այն չունի։
19-րդ դարում վիզիգան պատրաստվել է Կասպից և Ազովի ծովերի ձկնաբուծարաններում։ Այդ ժամանակ դրա գինն Աստրախանում հասել է մինչև 34-36 ռուբլի մեկ ֆունտի համար, իսկ Սանկտ Պետերբուրգում՝ 40 ռուբլի մեկ ֆունտի դիմաց։


== Ծանոթագրություններ ==


== Գրականություն ==
Вязига // Краткая энциклопедия домашнего хозяйства / под ред. А. И. Ревина. — М.: Советская энциклопедия, 1960. — Т. 1. — С. 128. — 770 с.
З. П. Матюхина, Э. П. Королькова, С. П. Ащеулова Вяленая и сушёная рыба // Пищевые продукты (товароведение): Учебник для проф.-техн. училищ. — 2-е. — М.: Экономика, 1982. — С. 114. — 232 с. — 40 000 экз.
В. Н. Гончарова, Е. Я. Голощапова Сушёная рыба // Товароведение пищевых продуктов: Учеб. для технол. отд-ний техникумов сов. торговли и обществ. питания / под. ред М. А. Кутеповой. — 2-е. — М.: Экономика, 1990. — С. 104. — 271 с. — 75 000 экз. — ISBN 5-282-00718-5
Synopsis universae philologiae

«Synopsis Universae Philologiae» — Ներքին Սիլեզիայի Հիրշբերգ նահանգի քահանա Հենզել Գոթֆրիի կողմից համեմատական լեզվաբանության վերաբերյալ կազմված ամենավաղ աշխատանքն է։ 
Աշխատանքի ամբողջական անվանումն է՝ «Synopsis universae philologiae: in qua: miranda unitas et harmonia linguarum totius orbis terrarum occulta, e literarum, syllabarum, vocumque natura & recessibus eruitur. Cum Grammatica, LL. Orient. Harmonica, Synoptice tractata; nec non descriptione Orbis Terr. quoad Linguarum situm & propagationem, mappisque geographico-polyglottis».
Հրապարակվել է 1741 թվականին Նյուրնբերգում, քարտեզագիր Յոհան Հոմանի «Homann heirs» ընկերության կողմից։ Երկրորդ հրատարակությունը լույս է տեսել 1754 թվականին։


== Բովանդակություն ==
Գրքում ներկայացված են այդ ժամանակ աշխարհում հայտնի բոլոր լեզուները և գրերը։ Այդ ժամանակահատվածում մեծապես տարածված էր Բաբելոնյան աշտարակի մասին միֆը, ուստի Հենզելը ցանկացել էր առանձնացնել բոլոր լեզուները աստվածաշնչյան եբրայերենից, ինչպես դա արել էր Պիեր Բենյեն (1648-1705 թթ․) 1675 թվականին տպագրված իր «A philosophicall essay for the reunion of the languages, or, the art of knowing all by the mastery of one» աշխատության մեջ։
Գիրքը պարունակում է չորս մայրցամաքների ամենավաղ լեզվական քարտեզները, որոնց վրա տպագրված են «Հայր մեր»-ի առաջին տողերը տարբեր լեզուներով և գրերով՝ համաձայն այդ լեզուների աշխարհագրական տարածման․

Եվրոպա։ «Europa Polyglotta, Linguarum Genealogiam exhibens, una cum Literis, scribendique modis, omnium gentium»
Ասիա։ «Asia Polyglotta, Linguarum Genealogiam cum Literis, scribundique Modis exhibens»
Աֆրիկա։ «Africa Polyglotta Scribendi Modos Gentium exhibens»
Ամերիկա։ «America cum Supplementis Polyglottis»Բոլոր քարտեզների տակ պատկերված են այբուբենական աղյուսակներ բոլոր հայտնի լեզուների համար։ Քարտեզների վրա պատկերված են նաև ժողովուրդների տեղաշարժումների ուղղությունները․ Բրազիլիայի մասին գրված է, որ առաջին մարդիկ այնտեղ են թափանցել Աֆրիկայից։ Աֆրիկայի քարտեզի ներքևի աջ մասում տեղ գտած գրությունից պարզ է դարձել, որ քարտեզի գույները ներկայացնում են Նոյի երեք որդիների՝ Հաբեթի («rubicundi» — վարդագույն), Սեմի («oriundos» — դեղնա-նարնջագույն) և Քամի («virides» — կանաչ) ժառանգներին։ Սա բնագիտությանը չվերաբերվող առաջին քարտեզներից է և, հավանաբար, առաջիններից է, որի վրա գույները թեմատիկ քարտեզների վրա տարածաշրջանները տարանջատելու նշանակություն ունեն։
Քարտեզի ասիական բաժնում հստակորեն պատկերված է նաև Հայաստանի սահմանները և որի շրջանակում հայերեն տառերով շարադրված է «Հայր մեր»-ի առաջին մի քանի տողը, իսկ այբբենական աղյուսակում տեղ է գտել նաև հայոց այբուբենը։ Սա հայագիտության տեսանկյունից մեծ նշանակություն ունեցող աշխատություն է և լուրջ ուսումնասիրության կարիք ունի։


== Քարտեզներ ==

		


== Ծանոթագրություններ ==


== Հղումներ ==
Թվային տարբերակներ
Առաջին հրատարակություն, 1741
Bayerische Staatsbibliothek
Google Books (օրիգինալը՝ Bayerische Staatsbibliothek, 22 հուլիսի, 2010)
Google Books (օրիգինալը՝ Ghent University, 16 ապրիլի, 2008)
Երկրորդ հրատարակություն, 1754
Bayerische Staatsbibliothek
Google Books (օրիգինալը՝ Bayerische Staatsbibliothek, 22 հուլիսի, 2010)
Մեքսիկական ագռավ

Մեքսիկական ագռավ (լատ.՝  Corvus imparatus) ագռավների ցեղի թռչուն։


== Բնութագիր ==
Մեքսիկական ագռավը ունի մոտ 34-38 սմ մեծություն։ Այս թռչունը Տեխասի ամենափոքր թռչունն է։ Փետուրները փայլուն կապտասև է, կտուցը մուգ սևավուն,  ոտքերը սև, պոչը քառակուսու ձև ունի։ Արտաքուստ, այն նման է սպիտակ պարանոցային ագռավի (Corvus cryptoleucus), բայց այն ավելի մեծ է, և պոչն ունի այլ ձև՝ սեպաձև։ Մեքսիկական ագռավին գենետիկորեն ամենամոտ գտնվող ագռավներն են որսորդ ագռավը (Corvus ossifragus) և Սինալյան ագռավը (Corvus sinaloae):
Մեքսիկական ագռավը շատ շփվող թռչուն է, նրանք  ձևավորում են մեծ հոտեր, միասին էլ գաղթում են։


== Ապրելակերպ ==
Այս թռչունների սիրած բնակավայրերն են տուգայի անտառները, փշատերև անտառները (փշոտ անտառ), ագարակները, քաղաքային բնակավայրերը, աղբավայրերը։


== Տարածվածություն ==
Մեքսիկական ագռավը տարածված է Տեխասի հարավում, երբեմն հանդիպում է Բրաունսվիլում, այն նաև հանդիպում է Ռիո Գրանդե գետի հովտի ստորին մասում։
Տարածման սահմանը անցնում է Տեխաս-Մեքսիկա սահմանի երկայնքով դեպի Սոնորա, հարավից՝ Կոլիմա և հյուսիսային Վերակրուս։


== Սնունդ ==
Սննդի հիմնական աղբյուրներն են սերմերը, միջատները և լեշերը։ Ծառերի վրա մեքսիկական ագռավը իր ձագերին  կարող է կերակրել մրգերով և հատապտուղներով, ինչպես նաև կարող է ուտել ձվեր կամ այլ թռչունների ձագեր։


== Բնադրում ==
Այն բնադրում է ծառի կամ խիտ թփերի մեջ, արտաքին տեսքով այն նման է ամերիկյան ագռավի բնի (Corvus brachyrhynchos):


== Ձայն ==
Մեքսիկական ագռավի ձայնը նկարագրվում է որպես ցածր սուր «ավվվվկ» կամ փափուկ «գար-լիկ», որը հիշեցնում է գորտի կռկռոցի։ Սա ագռավների համար շատ անսովոր աղաղակ է։


== Պատկերասրահ ==

		
		


== Ծանոթագրություններ ==


== Գրականություն ==
John H. Rappole, Gene W. Blacklock. Birds of Texas: a field guide. — Texas A&M University Press, 1994. — P. 168. — 280 p.Jon Dunn, Jonathan K. Alderfer. National Geographic field guide to the birds of North America. — National Geographic Books, 2006. — P. 326. — 503 p.Kenn Kaufman, Rick Bowers, Nora Mays Bowers. Kaufman Field Guide to Birds of North America. — Houghton Mifflin Harcourt, 2005. — P. 278. — 392 p.Joel Ellis Holloway. Dictionary of birds of the United States: scientific and common names. — Timber Press, 2003. — P. 77. — 244 p.Michael K. Rylander. The behavior of Texas birds. — University of Texas Press, 2002. — P. 255. — 431 p.
Շաբաթ (այլ կիրառումներ)

Շաբաթ, կարող է վերաբերել՝

Շաբաթ -շաբաթվա վեցերորդ օրը
Շաբաթ - տոնական օր հուդայական կրոնում
(8779) 1971 UH1

(8779) 1971 UH1, աստերոիդ աստերոիդների հիմնական գոտում։ Հայտնաբերվել է 1971 թվականի հոկտեմբերի 26-ին Լյուբոշ Կոհոուտեկի կողմից Բերգդորֆում։
Միջին հեռավորությունը Արեգակից կազմում է 3,187569 ա. մ., առավելագույնը մոտենում է 2,5676 ա. մ. հեռավորության վրա և հեռանում 3,8075 ա. մ.։ Արեգակի շուրջ մեկ ամբողջական պտույտ է կատարում 2078,68 երկրային օրվա ընթացքում, իր ուղեծրով շարժվելով միջինում 0,173187 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,82° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8779) 1971 UH1 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մատու Գրոսու նահանգի հարավկենտրոնական մաս (մարզ)

Մատու Գրոսու նահանգի հարավկենտրոնական (պորտ.՝ Mesorregião do Centro-Sul Mato-Grossense) վարչական մեզոշրջան Բրազիլիայում, մտնում է Մատու Գրոսու նահանգի մեջ։ Բնակչությունը կազմում է 12 035 մարդ 2006 թվականի տվյալով։ Զբաղեցված տարածքը 199 321,361 կմ²։ Բնակչության խտությունը 10.4 մարդ/կմ²։


== Վիճակագրություն ==
Համախառն ներքին արտադրանքը կազմել է 6 838 302 968,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 6 933,62 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Հակոբ Ֆարաջյան

Հակոբ Ներսեսի Ֆարաջյան (նոյեմբերի 2, 1930(1930-11-02), Թիֆլիս, ԽՍՀՄ - հոկտեմբերի 1, 1996(1996-10-01), Երևան, Հայաստան), խորհրդային ծանրամարտիկ, մարզիչ, ԽՍՀՄ չեմպիոն (1959), Եվրոպայի և աշխարհի առաջնությունների արծաթե մեդալակիր (1959)։ ԽՍՀՄ սպորտի վարպետ (1956)։ ԽՍՀՄ վաստակավոր մարզիչ (1976)։ Պարգևատրվել է «Աշխատանքի արիության համար» մեդալով (1976)։


== Կենսագրություն ==
Հակոբ Ֆարաջյանը ծնվել է 1930 թվականի նոյեմբերի 2-ին Թիֆլիսում։ Ծանրամարտով սկսել է զբաղվել 16 տարեկանից Պավել Ղումաշյանի մոտ։ 1955 թվականին դարձել է Վրացական ԽՍՀ թեթև քաշային կարգի չեմպիոն։ 1956 թվականից վերապատրաստվել է Մոսկվայում՝ Եվգենի Լոպատինի ղեկավարությամբ։ 1958 թվականին սահմանել է ԽՍՀՄ ռեկորդ հրում վարժությունում։ 1959 թվականին հաղթել է ԽՍՀՄ առաջնությունում, որն անցկացվել է ԽՍՀՄ ժողովուրդների II ամառային սպարտակիադայի շրջանակներում։ Այս հաջողությունից հետո ընդգրկվել է ԽՍՀՄ հավաքականի կազմում Վարշավայում կայացած աշխարհի և Եվրոպայի առաջնություններում, որտեղ գրավել է երկրորդ տեղը՝ պարտվելով միայն խորհրդային մեկ այլ մարզիկի՝ Վիկտոր Բուշուևին։
1963 թվականից նա անցել է մարզչական աշխատանքի «Դինամո» մարզական ընկերությունում։ Նրա մարզած ատլետների թվում է եղել Եվրոպայի չեմպիոն և աշխարհի ռեկորդակիր Վալերի Յակուբովսկին։ 1971 թվականին տեղափոխվել է Երևան, որտեղ շարունակել է զբաղվել մարզչական գործունեությամբ «Աշխատանք» (1971-1979) և «Զենիթ» (1979-1988) մարզական ընկերություններում։ 1988-1991 թվականներին եղել է ՀԽՍՀ ազգային հավաքականի գլխավոր մարզիչը։ 1991 թվականից աշխատել է որպես ծանրամարտի Երևանի մարզադպրոցի փոխտնօրեն։ Հայաստան տեղափոխվելուց հետո նրա մարզած ամենահայտնի ծանրորդը Եվրոպայի կրկնակի չեմպիոն, աշխարհի առաջնության և Օլիմպիական խաղերի մեդալակիր Վարդան Միլիտոսյանն է։
Մահացել է 1996 թվականի հոկտեմբերի 1-ին։ Թաղված է Երևանի Շահումյանի գերեզմանատանը։


== Ծանոթագրություններ ==


== Արտաքին հղումներ ==
Профиль на сайте LiftUp
Наставник
Պեշչերա (գյուղ, Տյաչևի շրջան)

Պեշչերա (ուկրաիներեն՝ Пещера), գյուղ Ուկրաինայի Անդրկարպատյան մարզի Տյաչևի շրջանում։
2001 թվականի տվյալներով Պեշչերա գյուղում բնակվում էր 104 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Թամար Էշել

Թամար Էշել (եբրայերեն՝ תמר אשל‎, հուլիսի 24, 1920(1920-07-24), Լոնդոն, Մեծ Բրիտանիայի և Իռլանդիայի միացյալ թագավորություն - հուլիսի 24, 2022(2022-07-24), Երուսաղեմ), իսրայելցի նախկին դիվանագետ, քաղաքական գործիչ։


== Կենսագրություն ==
Թամար Էշելը ծնվել է Լոնդոնում։ Թեև Թամարը ծնվել է Միացյալ Թագավորությունում, Իսրայելի արտաքին գործերի նախարար Մոշե Շարեթը հետագայում նրան գրանցել է որպես բնիկ իսրայելցի, քանի որ նրա ծնողները արտասահմանում էին որպես «պետության գործակալներ»։ Էշելի ծնողները Անգլիայում Հրեական գործակալության գաղտնի գործակալներ էին։ 1923 թվականին Էշելը նրանց հետ վերադարձել է Մանդատային Պաղեստին։ Նրա մայրը եղել է հայտնի Ֆեյնբերգ և Բելքինդ ընտանիքների անդամ և Ավշալոմ Ֆեյնբերգի քույրը։ Հայրը՝ տարածաշրջանի առաջին փաստաբան Զե’և Շոամը, սովորել է Սանկտ Պետերբուրգի համալսարանում, որտեղ էլ հանդիպել է իր ապագա կնոջը՝ Զիլլա Ֆեյնբերգին։ Պաղեստին վերադառնալուց հետո նրանք բնակություն հաստատեցին Հայֆայում, որտեղ Էշելն ավարտել է Հրեական Ռեալի դպրոցը, այնուհետև Լոնդոնի համալսարանում ուսանել է արևելագիտություն։

Լոնդոնում գտնվելու տարիներին ակտիվ գործունեություն է ծավալել Հագանայի հետ, իսկ 1940-ական թվականներին գլխավորել է վերջինիս ներգաղթային գրասենյակը Ֆրանսիայում։ Երկրորդ համաշխարհային պատերազմի ընթացքում եղել է բրիտանական բանակի կամավոր, նախ եղել է վարորդ, այնուհետև Մերձավոր Արևելքի ռազմական կրթական գրադարանների հաստատման ղեկավար։ Լոնդոնում և Եգիպտոսում եղել է Հաբոնիմ և Հե-Հալուց շարժումների խորհրդատու։ Բրիտանական բանակից դուրս գալուց հետո Երուսաղեմում դարձել է Հագանայի քաղաքական և ռազմական հետախուզության ծառայության սպա։


== Դիվանագիտական և քաղաքական գործունեություն ==
1948 թվականին Իսրայելի պետության ստեղծվելուց հետո սկսել է աշխատել Երուսաղեմում` Արտաքին գործերի նախարարության համար։ Էշելը ներկայացրել է նախարարությունը Միավորված ազգերի կազմակերպության պատվիրակության կազմում և նրա անունից տարբեր պաշտոններ է զբաղեցրել Վարչապետի գրասենյակում։ 1968 թվականին նախարարությունից պաշտոնաթողությունից հետո նրան շնորհվել է դեսպանի կոչում։
1970-ական թվականներին Էշելը եղել է Երուսաղեմի քաղաքային խորհրդի անդամ և քաղաքապետ Տեդդի Կոլլեկի տեղակալը։ Նաև ղեկավարել է  «Na'amat» կանանց կազմակերպությունը, նախքան Մաարախ կուսակցությամբ Քնեսեթում ընտրվելը։ 1981 թվականի ընտրություններում պահպանել է իր տեղը և պաշտոնավարել մինչև 1984 թվականի ընտրությունները։ Ակտիվ կերպով աշխատել է տնտեսության, ներքին քաղաքականության և պետական կոմիտեներում, զբաղվել Խորհրդային Միությունից և Եթովպիայից ներգաղթի հարցերով։ Շարունակել է արտերկրյա շրջագայությունները, դասախոսել Հյուսիսային Ամերիկայում, Եվրոպայում և ավելի քիչ չափով, Լատինական Ամերիկայում։


== Անձնական կյանք ==
1948 թվականին Թամարն ամուսնացել է տնտեսագետ Լիոնել Շվարցի (1912-1962) հետ։ 1949 թվականին ծնվել է նրանց դուստրը՝ Յաիլը։ 1960 թվականին, առաջին ամուսնու հետ ամուսնալուծվելուց վեց տարի անց, նա ամուսնացել է Իսրայելի արտաքին գործերի նախարարության աշխատակից Արի Էշելի հետ։ Ամուսնու դստերը՝ Ռութին, համարում է նաև իրենը։


== Ծանոթագրություններ ==


== Արտաքին հղումներ ==
Tamar Eshel on the Knesset website
Մախաշի (Ցագերի շրջան)

Մախաշի (վրաց.՝ მახაში), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Ցագերի շրջանում։


== Դիրք ==
Գտնվում է ծովի մակարդակից 560 մետր բարձրության վրա։ Շրջկենտրոն Ցագերից հեռու է 6 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 260 մարդ։


== Ծանոթագրություններ ==
Ռազմական աշխարհագրություն

Ռազմական աշխարհագրություն, հասարակական աշխարհագրության ենթահամակարգի բաղադրիչներից։ Հետազոտության առարկան հնարավոր ռազմական գործողությունների թատերաբեմերն են, որոնք կարող են լինել տարբեր մեծության ու ռազմական նշանակության, դրանց ռազմաքաղաքական, ռազմատնտեսական, ֆիզիկա-աշխարհագրական, ժողովրդագրական պայմանները, անհրաժեշտ պառույցներն ու սարքավորումները, նրանց տեղաբաշխումը և դրանց ազդեցությունը պատերազմական գործողությունների նախապատրաստան և վարման վրա։
Ռազմական աշխարհագրությունն ավելի հաճախ դիտարկվում է որպես ռազմական գիտությունների համակարգի բաղադրիչ։ Որոտը սերտորեն կապված է ռազմական գործի, աշխարհագրության, ռազմական քարտեզագրության, տեղագրության, գեոդեզիայի և գեոինֆորմացիոն համակարգերի հետ։


== Տես նաև ==
Ռազմական գիտություն
Ռազմական պատմություն


== Ծանոթագրություններ ==


== Արտաքին հղումներ ==
Ռազմական աշխարհագրության բացատրությունը dic.academic.ru կայքում(ռուս.)
(3030) Վեհրենբերգ

(3030) Վեհրենբերգ (անգլ.՝ Vehrenberg), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 1-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 2,270058 ա. մ., առավելագույնը մոտենում է 1,7138 ա. մ. հեռավորության վրա և հեռանում 2,8263 ա. մ.։ Արեգակի շուրջ մեկ ամբողջական պտույտ է կատարում 1249,26 երկրային օրվա ընթացքում, իր ուղեծրով շարժվելով միջինում 0,28817 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,49° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3030) Վեհրենբերգ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լե Բենի Բոկաժ (կանտոն)

Լե Բենի Բոկաժ (ֆր.՝ Le Bény-Bocage), Ֆրանսիայի կանտոն է, գտնվում է Ներքին Նորմանդիա շրջանում։ Կալվադոս դեպարտամենտի կանտոնն է։ Մտնում է Վիր օկրուգի մեջ։ Համաձայն 2006 թվականի մարդահամարի կանտոնի բնակչությունը 7979 մարդ էր։Կանտոնի համարը 1404 է։ Լե Բենի Բոկաժ կանտոնում կա 20 կոմունա, որոնցից ամենամեծը Լե Բենի Բոկաժ կոմունան է։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
1912 թվականը գրականության մեջ


== Մրցանակներ ==


=== Միջազգային ===
Նոբելյան մրցանակ գրականությունից- Գերխարտ Իոխան Րոբերտ Գաուպտման, «Դրամատիկական արվեստի ոլորտում բազմակողմանի և ակնառու գործունեության համար»։


=== Ֆրանսիա ===
Գոնկուրյան մրցանակ- Անդրե Սավինոն, «Անձրևի աղջիկներ»։
Ֆեմինա մրցանակ- Ժակ Մորել, Feuilles mortes


== Իրադարձություններ ==
Կազմավորվեց Հայ գրողների կովկասյան ընկերությունը (նախագահ՝ Հովհաննես Թումանյան)։


== Գրքեր ==
«Աֆրիկայի թավուտներում»- Հենրիկ Սենկևիչի ստեղծագործություն։
«Դորոգինի»- Կոնստանտին Տրենյովի ստեղծագործությունը։
«Ոսկի. ոճավորված մոնոներկայացում»- Անտոն Սորոկինի ստեղծագործությունը։
«Սահման խախտողը»- Դևիդ Հերբերտ Լոուրենսի ստեղծագործությունը։
«Մահացու վիրավորները»- Անտոն Սորոկինի ստեղծագործությունը։


=== Վեպեր ===
«Մահը», Նար-Դոսի վեպը։
«Ալ Ժանտախտ»- Ջեկ Լոնդոնի վեպը։
«Ժան-Քրիստոֆ»- Ռոմեն Ռոլանի վեպը։
«Մարսի արքայադուստրը»- Էդգար Ռայս Բեռոուզի վեպը։
«Կորած աշխարհը»- Արթուր Կոնան Դոյլի վեպը։
«ֆինանսիստ»- Թեոդոր Դրայզերի վեպը։


=== Վիպակներ ===
«Կինը», Լևոն Շանթի վիպակը։


=== Փոքր արձակ ===
«Փոխակերպում»- Ֆրանց Կաֆկայի պատմվածքը։
«Մահ Վենետիկում»- Թոմաս Մանի պատմվածքը։


=== Դրամաներ ===
«Շառլատանը», Լևոն Շանթի դրաման։
«Վասակ», Դերենիկ Դեմիրճյանի դրաման։


=== Պոեզիա ===
«Ծաղիկները հեզ թեքվում են քամու օրորի տակին...», Եղիշե Չարենցի առաջին բանաստեղծությունը։
«Սուրբ Մոսրոպ», Սիամանթոյի պոեմը։
«Հեթանոս երգեր», Դանիել Վարուժանի բանաստեղծությունների ժողովածուն։
«Բանաստեղծություններ», Վահան Տերյանի բանաստեղծությունների երկրորդ ժողովածուն։


== Ծնունդներ ==
Փետրվարի 17- Անդրե Նորտոն, ամերիկացի ֆանտաստ գրող։
Փետրվարի 25 - Զարզանդ Դարյան, հայ արձակագիր, դրամատուրգ, ԽՍՀՄ գրողների միության անդամ (վ. 1984)
Փետրվարի 27- Լոուրենս Ջորջ Դարել, անգլիացի գրող և պոետ։
Մարտի 28- Բերտրամ Չանդլեր, ավստրալիացի ֆանտաստ գրող։
Ապրիլի 9- Լև Զինովևիչ Կոպելև, քննադատ, գրականության մասնագետ։
Ապրիլի 26- Ալֆրեդ Վան Վոգտ, ամերիկացի ֆանտաստ գրող։


== Մահեր ==
Մարտի 16 - Գաբրիել Սունդուկյան, հայ դրամատուրգ (ծ. 1825)
Մարտի 30- Կարլ Մայ, գերմանացի գրող։
Մայիսի 14- Ավգուստ Ստրինդբերգ, շվեդ գրող։
Մայիսի 17- Պավել Վլադիմիրովիչ Զասոդիմսկի, ռուս գրող։
Մայիսի 19- Բոլեսլավ Պրուս, լեհ գրող։
Սեպտեմբերի 9- Յարոսլավ Վրխլիցկի, չեխ պոետ, դրամատուրգ, թարգմանիչ
Պինտուրիկիո (այլ կիրառումներ)

Պինտուրիկիո՝ իտալական Վերածննդի շրջանի նկարիչ։
Պինտուրիկիո՝ իտալացի ֆուտբոլիստ Ալեսանդրո Դել Պիեռոյի մականունը։
Բրանկուր ան Լաննուա

Բրանկուր ան Լաննուա (ֆր.՝ Brancourt-en-Laonnois), համայնք Ֆրանսիայում, Պիկարդիա մարզի Էնա գավառում։ Մտնում է Լան 1 համայնքի կազմի մեջ։ Համայնքի շրջանը՝ Լան։
Համայնքի INSEE կոդ՝ 02111։


== Բնակչություն ==
Համայնքի բնակչությունը 2010 թվականին կազմում էր 677 մարդ։


== Տնտեսություն ==
2010 թվականի տվյալներով 451 աշխատունակ տարիքի մարդկանցից (15-64 տարեկան) 317-ը տնտեսապես ակտիվ էին, 134-ը անգործունակ (Ակտիվության ցուցանիշը — 70,3 %, 1999 թվականին եղել է՝ 64.6 %)։ 317 աշխատունակ բնակիչներից 275 -ը աշխատում էին (146 տղամարդ և 149 կին), անաշխատանք էին 42 -ը։
134 անգործունակ մարդկանցից 43-ը աշակերտներ կամ ուսանողներ են, 58 -ը թոշակառու, 33-ը անաշխատունակ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ. Բրանկուր ան Լաննուա (ֆր.)
Բանսկոյի համայնք

Անվան այլ կիրառումների համար տե՛ս՝ Բանսկո (այլ կիրառումներ)Բանսկո (բուլղար․՝ Община Банско), համայնք Բուլղարիայում։ Մտնում է Բլագոևգրադի մարզի մեջ։ Բնակչությունը՝ 935 մարդ (մայիսի 15 2008:
Վարչական կենտրոնը՝ Բանսկո քաղաքն է։
Տարածությունը կազմում է 492,14 մ2։
Բանսկոյի համայնքի քմեթն է Ալեքսանդր Իվանով Կրավարովը։


== Համայնքի կազմ ==
Համայնքի մեջ են մտնում հետևյալ բնակավայրերը՝

Բանսկո քաղաքը,
Գոստուն գյուղը, քմեթական կառավարիչ՝ Իլյա Գ. Բելեվ,
Դոբրոնիշտե քաղաքը, քմեթ՝ Նիկոլա Բ. Սակարեվ,
Կրեմեն գյուղը, քմեթ՝ Լյուբեն Գ. Յուսեվ,
Մեստա գյուղը, քմեթ՝ Ռումեն Պ. Բոդենով,
Օբիդիմ գյուղը, քմեթական կառավարիչ՝ Գեորգի Բ. Ստանկով,
Օսենովո գյուղը, քմեթական կառավարիչ՝ Վենկո Ստ. Լեյկով,
Ֆիլիպովո գյուղը, քմեթ՝ Կեզիմ Մ. Խոջա։


== Արտաքին հղումներ ==
Համայնքի քարտեզը (անգլ.)
Բանսկոյի համայնքի պաշտոնական կայքը (բուլղ.)


== Ծանոթագրություններ ==
ՖԻԲԱ Եվրոպայի փոքր երկրների առաջնություն 2016

ՖԻԲԱ Եվրոպայի փոքր երկրների առաջնություն 2016, Բասկետբոլի միջազգային ֆեդերացիայի փոքր երկրների 15-րդ բաց առաջնությունը, որը տեղի է ունեցել Մոլդովայի Քիշնև քաղաքում։
Առաջնության հաղթող է ճանաչվել Հայաստանի բասկետբոլի ազգային հավաքականը, ով միջազգային մրցաշարերում հանդես էր գալիս առաջին անգամ։ Առաջնության լավագույն խաղացող է ճանաչվել Հայաստանի հավաքականի բասկետբոլիստ Անդրե Սպայթ Մկրտչյանը։


== Մասնակից հավաքականներ ==
Խումբ B-ում ներառված Մոնակոյի հավաքականի մասնակցության հրաժարականից հետո, առաջնությունում մնացին ութ հավաքականներ՝


== Զամբյուղներ ==
2016 թվականի հունվարի 22-ին ութ հավաքականները ներառվեցին չորս զամբյուղներում։


== Խմբային փուլ ==


=== Խումբ A ===


=== Խումբ B ===


== Կիսաեզրափակիչներ ==
Տեղական ժամանակով (UTC+3) 


== Եզրափակիչ ==
Տեղական ժամանակով (UTC+3)


== Հաղթող ==


== Ծանոթագրություններ ==
Կոմարիչիի շրջան (Բրյանսկի մարզ)

Կոմարիչիի շրջան (ռուս.՝ Комаричский район), մունիցիպալ շրջան Ռուսաստանի Դաշնության Բրյանսկի մարզում։
Ստեղծվել է 1929 թվականին։ Վարչական կենտրոնը՝ Կոմարիչի։


== Աշխարհագրություն ==
Շրջանի տարածքի մակերեսը կազմում է 990 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 18438 մարդ։ Բնակչության խտությունը կազմում էր 18,62 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Պոդլիմանսկի գյուղական խորհուրդ (Խարկովի մարզ)

Պոդլիմանսկի գյուղական խորհուրդ  (ուկրաիներեն՝ Підлиманська сільська рада), Ուկրաինայի Խարկովի մարզի Բորովսկի շրջան ում։
2001 թվականի տվյալներով Պոդլիմանսկի գյուղական խորհրդում բնակվում էր 1564 մարդ։ Բնակավայրը զբաղեցնում է 50.31 կմ² տարածք։ Բնակչության խտությունը կազմում էր 31.09 մարդ/կմ²։ Խորհրդում կա 2 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Օլխովոե (գյուղ, Զենկովի շրջան)

Անվան այլ կիրառումների համար տե՛ս՝ ՕլխովոեՕլխովոե (ուկրաիներեն՝ Вільхове), գյուղ Ուկրաինայի Պոլտավայի մարզի Զենկովի շրջանում։
2001 թվականի տվյալներով Օլխովոե գյուղում բնակվում էր 100 մարդ։ Բնակավայրը զբաղեցնում է 0,75 կմ² տարածք։ Բնակչության խտությունը կազմում էր 133,33 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հուսիկ

Հուսիկ, հայկական արական և իգական անուն՝ որպես հունական անվան թարգամանություն։ Առաջացել է հայերեն հույս բառից։ Որպես իգական անուն սկսել է գործածվել 1680 թվականից։


== Գործածություններ ==
Հուսիկ ոմն, որի քույրը՝ Մարիամը, Բարդուղիմեոս առաքյալի կողմից նշանակվեց վանամայր Հոգեաց վանքի։
Հուսիկ, նահատակ Արորակցի։
Հուսիկ Ա, սուրբ, որդի Վրթանեսի և թոռն Լուսավորչի։ Ծնվել է 295 թվականին, կաթողիկոս հայոց՝ 341-347 թվականներին՝ որպես Վրթանեսի հաջորդ։
Հուսիկ Բ, կաթողիկոս հայոց՝ 373-377 թվականներին՝ Աղբիանոսի ցեղից։


== Ծանոթագրություններ ==